"Аекскурсоводс аусура саналага сара схаҭа раԥхьаӡа акәны избон ауаа ахьызгоз аҭыԥқәа, иара иахьагьы иҟоуп Аԥсны сахьымцац, исымбац рацәаны. Ҳауаажәлар, мамзаргьы ҳтәылахь ԥсшьара ҳәа иаауа асасцәа ирыбжьазгоит аӡын Риҵа абара. Уи хымԥадатәны исыԥхьаӡоит, избанзар, уа даара иԥшӡоуп. Афото бзиақәагьы алҵуеит. Амала умашьына еиқәшәазароуп, асы иламхартә еиԥш уақәгәыӷуа иҟазароуп. Иҳәатәуп, Аԥсны аӡын усҟак ишыхьшәашәарам, аԥхын узҭаар зылшо аҭыԥқәа аӡынгьы урҭаар алшоит", - ҳәа азгәалҭеит Аҩӡԥҳа.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.